Det er let at male fanden på væggen her 15 år efter, at New Yorks tvillingetårne styrtede sammen og viste os i Vesten, hvor sårbare vi er.

Frankrig er i undtagelsestilstand. Danmark er i krig for gud ved hvilken gang. Mellemøsten står i flammer, og på nettet kan man se videoer af hostende syriske småbørn, der angiveligt er blevet bombet med kloringas. I Ukraine hærger på tredje år en væbnet konflikt, som ingen kan se en ende på, og hele sommeren føltes det, som om et nyt terrorangreb ramte Europa, hver gang man åbnede for en nyhedskanal.

Konklusionen ligger lige for: Hele verden hvirvler ubehjælpsomt rundt i en ustoppelig, nedadgående spiral af død, ødelæggelse, frygt og bæven. Vi må vænne os til nye tider, hvor trusler om krig, konflikt og tilfældig terror konstant hænger over vores hoveder. Den yderste dag er nær.

Der er bare et alvorligt problem med dén konklusion:

Den holder overhovedet ikke.

Den her graf viser, hvor stor en andel af klodens befolkning der er døde i krig hvert år siden Anden Verdenskrig